Държавен вестник, бр. 71, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  71
лефонните номера и електронните адреси 
са публична информация и могат да бъдат 
използвани, предоставяни и публикувани от 
БЕТП АД за целите на дейността му.
Раздел IV
Възникване на членство
Чл. 9. (1) СД на БЕТП АД разглежда по-
стъпилото Заявление за членство и взема 
решение относно приемането на член на 
пазара на БЕТП. 
(2) СД на БЕТП АД извършва документална 
проверка относно изпълнението на всички 
изисквания за членство. След като бъдат из-
пълнени всички изисквания за членство, СД 
се произнася с решение и изпълнителният 
директор на БЕТП АД подписва Договора за 
членство и изпраща уведомление за приема-
не на новия член на пазара на БЕТП. След 
заплащане на встъпителната такса съгласно 
Тарифа за таксите, представена в чл. 26 от 
Правилата на пазара на БЕТП, новият член 
получава достъп до електронната платформа 
на БЕТП АД. 
(3) Наименованието на новия член на 
пазара на БЕТП се публикува на интернет 
страница на БЕТП АД.
(4) СД на БЕТП АД може да отхвърли не-
пълно заявление, в случай че в определения 
срок кандидатът не отстрани нередностите. В 
случай на приемане на решение за отказ на 
членство, същото трябва да бъде обосновано.
(5) СД на БЕТП АД може да изиска всякаква 
допълнителна информация, която е необхо-
дима, за да се вземат предвид специалните 
характеристики на кандидата. 
(6) Кандидатът гарантира достоверността на 
информацията, която предоставя на БЕТП АД.
(7) Членовете на пазара на БЕТП определят 
поне един борсов агент, който ще участва в 
борсовата търговия от тяхно име.
(8) Членовете на пазара на БЕТП опреде-
лят поне един упълномощен представител, 
който ще бъде лице за контакт с БЕТП АД 
за уреждане на административните и опе-
ративните въпроси. БЕТП АД предоставя 
информация и разменя кореспонденция във 
връзка с осъществяването на търговската 
дейност само с посочените упълномощени 
представители.
(9) Дейност на членовете на пазара на БЕТП.
Търговията на пазара на БЕТП се извършва 
само от членове на пазара на БЕТП. Членовете 
на пазара на БЕТП могат да осъществяват 
търговска дейност за:
1. покупка и продажба от свое име за своя 
сметка (собствени сделки);
2. покупка и продажба от свое име за своя 
сметка, сключени с трета страна (клиентски 
сделки);
3. покупка и продажба от свое име за смет-
ка на трета страна (посреднически сделки).
Раздел V
Изисквания за технически достъп
Чл. 10. Техническите изисквания за свърз-
ване към електронната търговска платформа 
на БЕТП са изпълнени, ако членът на пазара 
на БЕТП е оборудван с IT съоръжения, които 
отговарят на изискванията в Правилата на 
пазара на БЕТП и Ръководството на потре-
бителя относно техническото оборудване. 
Всички членове на пазара на БЕТП трябва 
да преминат тест за съответствие, за да имат 
достъп до електронната платформа на БЕТП. 
БЕТП АД може да изиска от своите членове 
да участват в технически тестове, за да по-
твърдят съответствие с техническите изис-
квания за достъп до търговската платформа 
и/или да бъдат извършени актуализации на 
инфраструктурата или софтуера за свързване с 
електронната търговска платформа на БЕТП.
Раздел VI
Търговски акаунт
Чл. 11. След подписването на Договора за 
членство БЕТП АД предоставя на члена тър-
говски акаунт с един или повече потребители. 
Членът може да поиска от БЕТП АД да даде 
достъп на допълнителни потребители или да 
изтрие съществуващи потребители. 
Раздел VII
Допускане до търговия
Чл. 12. (1) БЕТП АД допуска до участие в 
търговията само борсовите агенти, които са 
надлежно упълномощени от съответния член 
на пазара на БЕТП, преминали са обучение 
и са получили сертификат за работа с елек-
тронната платформа за търговия на БЕТП 
АД. Един борсов агент може да представлява 
само един член на пазара на БЕТП.
(2) Регистриране на борсовите агенти. 
Членовете на пазара на БЕТП се представ­
ляват на пазара на БЕТП от един или повече 
борсови агенти. Членовете уведомяват БЕТП 
АД за всяка промяна в списъка на техните 
борсови агенти. Регистрираните от БЕТП АД 
борсови агенти са единствените лица, има-
щи право да подават, променят или отменят 
поръчки на пазара на БЕТП. Действията на 
борсовите агенти, осъществени от името на 
член на пазара на БЕТП, обвързват неотмени-
мо същия, докато членът на пазара на БЕТП 
не заяви заличаването на борсовия агент от 
регистъра на БЕТП.
(3) Членовете на пазара на БЕТП гаранти-
рат, че борсовият агент, който те са определили, 
притежава всички необходими умения. Борсо-
вите агенти трябва да са запознати с всички 
документи, издадени от БЕТП, по-специално 
Правилата на пазара на БЕТП, използването 
на търговската платформа и спецификациите 
на търгуваните продукти.